### Beslutningstema

I denne sag behandles prøvehandlinger 2024 for autocamperturismen.

### Historik

Teknik- og Miljøudvalget godkendte i april 2024 et prøvehandlingskatalog, der efter input fra interessenter og aktører inden for autocamperturismen berammede tiltag til dette års højsæson.

### Sagsfremstilling

I højsæsonen 2024 blev der efter det politisk godkendte prøvehandlingskatalog (bilag 1) igangsat en række prøvehandlinger. Kataloget opsummerer både de tiltag, som Tønder Kommune igangsatte, de tiltag, som andre lokale aktører sideløbende vil arbejde med, og de, hvor Tønder kommune har en indirekte og understøttende rolle. Udgangspunktet er, at autocampere er velkomne i Tønder Kommune. Med prøvehandlingerne afprøves adfærdspåvirkende tiltag, så autocampere:

* gør holdt på de steder, hvor de er velkomne,
* kører forbi de steder, hvor man helst ikke vil have dem,
* og benytter sig af lokale erhvervsdrivendes tilbud og faciliteter.

En prøvehandling er et tiltag, der gennemføres med henblik på at få en hurtig og konkret erfaring med nye indsatser, hvor effekten endnu ikke er kendt. Prøvehandlingerne indenfor autocamperturismen rummer tiltag af følgende karakter:

* skiltning – både vejledende, tidsbegrænsende og orienterende
* optegning af større parkeringsbåse
* tømme- og påfyldningsfaciliteter af affald og diverse former for vand

Evaluering har taget afsæt i optælling af antallet af autocampere på de lige fod med benchmark for 2023 (bilag 2), parkeringsafgifter inden for prøvehandlingsperioden, feedback fra lokale aktører, repræsentanter samt relevante råd og organisationer. Ultimo oktober 2024 blev prøvehandlingerne evalueret sammen mellem Teknik- og Miljøudvalget, aktører og interessenter inden for autocamper turismen (bilag 3). Evalueringen samskrevet peger på:

* at de vejledende skilte havde den ønskede effekt,
* at tidsbegrænset parkeringszoner og -pladser har den ønskede effekt,
* at optegning af større parkeringsbåse har en delvis effekt,
* at tømme- og påfyldningsfaciliteter ville være fordelagtigt, og
* at øget synlighed og formidling af god turistadfærd, faciliteter og opholdssteder vil være fordelagtigt.

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | vejledende skiltning, der forbeholder parkering til slotskroens gæster på p-pladsen ved [adresse], afsluttes, |
| at | øvrige prøvehandlinger ved p-pladsen ved [adresse], p-pladsen [adresse], rastepladsen ved [adresse] ved [adresse], p-pladsen [adresse] ved Skærbæk, og p-pladsen ved [adresse] permanentliggøres, og |
| at | nye prøvehandlinger for 2025 drøftes. |

### Beslutning

Indstillingen godkendt.

Georg Mogensen deltog ikke i mødet.